The Raven
Corbul anunță un pericol pentru cel ce-i paște turma de oi. Bazați pe faptul că lupul și corbul se ospătează la aceeași masă, oamenii au stabilit o relație de rudenie între ei; astfel lupul este unchiul corbului, iar corbul nepotul. Păstorii știu că atunci când zboară corbul pe deasupra turmei, el numără oile alegând pe cele mai grase pentru unchiul său care se află și el ascuns în apropiere. In croncănitul lui, corbul zice: „Asta-i a mea/ asta-i a unchiului”. Păstorul se întoarce cu fața către el și-l blestemă: „Corbuli, corbuli, / Nu-mi număra oili, / Că oili meli-s numărati/ Dân târg cumpârati/ Cu tablâ domneascâ. /, Irima-n tini pomneascâ/, -Atâtea cuțâtâ în unchiu tău/ Câti peni pă capu tău”.(Ioan Toderaș)